cyanic-selkie/wikianc huggingface dataset:
Lisa Surihani
Datin Lisa Surihani Mohamed (lahir 23 Mac 1986) ialah seorang pelakon, model, pengacara dan jurucakap produk Malaysia. Beliau mula bergiat aktif dalam dunia hiburan tanah air sejak 1997 ketika berusia 11 tahun menerusi iklan Ovaltine yang menjadi kemunculan sulungnya di televisyen. Penampilan pertama Lisa di layar kaca ialah menerusi drama Gergasi (2002), seterusnya membuat kemunculan sulungnya di layar lebar pada 2006 menerusi peranannya sebagai Lara dalam filem Goodbye Boys arahan Bernard Chauly, sebelum meraih pengiktirafan meluas menerusi filem I'm Not Single (2008) yang melayakkanya menerima anugerah Pelakon Harapan Wanita di Festival Filem Malaysia ke-22.
Gennaro Gattuso
Milan
Pada 9 September 2011, Gattuso berlanggar terhadap rakan sepasukan, Alessandro Nesta pada satu perlawanan pembukaan Serie A musim 2011-12 menentang Lazio. Beliau terus dibawa keluar pada minit ke-20 dan mengalami kecederaan yang boleh menamatkan kariernya. Pada 11 Mei 2012, Gattuso mengesahkan beliau tidak akan memperbaharui kontraknya bersama Milan yang akan tamat pada 30 Jun sekali gus beliau akan meninggalkan kelab pada penghujung musim.
Lisa Surihani
Selepas I'm Not Single, Lisa membintangi filem Jangan Pandang Belakang Congkak (2009) sebagai Mustika Sudirman, filem aksi 2010 V3: Samseng Jalanan yang mana watak Kamsah lakonannya telah melayakkan beliau menerima pencalonan bagi kategori Pelakon Pembantu Wanita Terbaik di Festival Filem Malaysia ke-23. Filem lakonannya Lagenda Budak Setan yang mana Lisa memegang watak utama sebagai Ayu, telah melayakkannya menerima anugerah Pelakon Wanita Terbaik di FFM 23 dan Pelakon Filem Wanita Popular di Anugerah Bintang Popular Berita Harian 2011.
Gennaro Gattuso
Kerjaya antarabangsa
Gattuso telah beraksi untuk pasukan kebangsaan Itali dalam 73 perlawanan antarabangsa dan mewakili pasukannya ke Sukan Olimpik 2000, Piala Dunia 2002, Euro 2004, Piala Dunia 2006, Euro 2008, Piala Konfederasi FIFA 2009 dan Piala Dunia 2010. Beliau melakukan kemunculan sulungnya untuk pasukan Itali di bawah pengurus Dino Zoff ketika berusia 22 tahun dalam satu perlawanan persaahabatan menentang Sweden pada 23 Februari 2000 yang berkesudahan Itali menang 1-0. Beliau seterusnya menjaringkan gol antarabangsa pertamanya ketika di bawah kendalian Giovanni Trapattoni pada 15 November dalam perlawanan persahabatan menentang England. Gol ini merupakan gol tunggal beliau untuk pasukan kebangsaan Itali.
Lisa Surihani
Kehidupan awal
Beliau dilahirkan sebagai Lisa Surihani binti Mohamed pada 23 Mac 1986 di Pusat Perubatan Pantai, Bangsar, Kuala Lumpur kepada ibu bapanya, Siti Amirah binti Ahmad (lahir 5 April 1952) dan Allahyarham Mohamed bin Mahbob (23 Januari 1947–31 Oktober 2008). Beliau ialah anak keempat daripada lima adik-beradik dan mempunyai 3 abang (salah seorang abangnya ialah Mohamed Azan) serta seorang adik lelaki, Lisa merupakan anak perempuan tunggal dalam keluarganya dan berdarah kacukan Melayu (Bugis), Cina, India dan Arab. Ketika berusia 3 tahun, keluarganya menetap di Jalan Gurney, kemudian berpindah ke Kampung Pandan. Beliau dinamakan sebagai Lisa Surihani kerana nama ‘Surihani’ ialah daripada bapanya dan ‘Lisa’ ialah pilihan ibunya, Lisa mendapat pendidikan awalnya di Sekolah Kebangsaan Sri Inai semasa zaman sekolah rendah dan menengah. Beliau berkelulusan dalam bidang undang-undang daripada Kolej Universiti HELP dan Universiti Aberystwyth di Wales, United Kingdom dan mempunyai ketinggian 158 sentimeter.
1997–2011: Permulaan kerjaya dan puncak populariti
Pada tahun 1997, Lisa Surihani memulakan kerjaya lakonannya sebagai pelakon kanak-kanak menerusi iklan susu coklat Ovaltine, ketika itu beliau berusia 11 tahun. Ia menjadi iklan pertama yang dijayakan oleh Lisa, setelah itu beliau lebih banyak muncul dalam beberapa iklan di televisyen, termasuk iklan McDonalds (2002) dan Hotlink Siti Nurhaliza Fantasia Tour (2004) bersama Datuk Siti Nurhaliza, turut menjayakan iklan selama seminit ini ialah Sazzy Falak dan Nadiya Nisaa.
Gennaro Gattuso
Kerjaya antarabangsa
Gattuso salah satu tonggak utama Itali yang bergelar juara dunia selepas Piala Dunia 2006. Gattuso dipilih Pemain Terbaik Perlawanan dalam aksi suku akhir ketika menang 3-0 ke atas Ukraine. Beliau dan rakan sepasukan, Andrea Pirlo membentuk jantung bahagian tengah pasukan apabila Gattuso menyokong gerakan kreatif Pirlo. Dengan itu, Pirlo menamatkan kejohanan sebagai salah pembantu jaringan terbanyak sepanjang kejohanan berlangsung manakala Gattuso berjaya membuat 31 asakan dan melengkapkan 351 daripada 392 percubaan hantarannya. Beliau turut membantu jaringan Itali ketika menentang Republik Czech dalam aksi terakhir peringkat kumpulan apabila Gattuso melakukan hantaran jauh untuk Filippo Inzaghi menjaringkan gol kedua Itali pada 22 Jun 2006. Selepas Itali menang menerusi penentuan penalti menewaskan Perancis pada perlawanan akhir pada 9 Julai, beliau menanggalkan seluar pendeknya lalu berlari ke seluruh padang sambil memakai seluar dalamnya sehinggakan pegawai-pegawai FIFA memaksanya memakai seluar pendeknya semula. Beliau dinamakan Pasukan Bintang Pilihan atas persembahannya sepanjang kejohanan berlangsung.
Kampung China, Machang
Kampung China merupakan sebuah kampung yang terletak di Machang, dalam negeri Kelantan Darul Naim, iaitu sebuah negeri di utara  Malaysia. Kelantan merupakan sebuah negeri di utara Malaysia, dengan keluasan lebih kurang 14,922 km². Ia terletak di timur laut Semenanjung Malaysia, berhadapan dengan Laut China Selatan, dan bersempadan dengan Provinsi Narathiwat, Thailand. Kelantan ialah sebuah negeri agraria (pertanian) yang mempunyai banyak kawasan tanaman padi dan perkampungan nelayan.
Gennaro Gattuso
Kerjaya antarabangsa
Di bawah kendalian Roberto Donadoni yang membimbing Itali dalam kempen Euro 2008, Gattuso beraksi pada perlawanan menentang Belanda (tewas 0-3) dan Perancis (menang 2-0) dalam aksi peringkat kumpulan tetapi beliau digantung bersama Andrea Pirlo pada perlawanan suku akhir menentang Sepanyol yang berkesudahan Itali tewas 4-2 menerusi penentuan penalti selepas terikat seri tanpa jaringan.
Lisa Surihani
1997–2011: Permulaan kerjaya dan puncak populariti
Kemunculan pertamanya di televisyen ialah menerusi drama Gergasi di TV1 pada 2002 dan kemudian diikuti oleh drama Ayah Kami (2004) juga bersiaran di TV1. Pada 2006, beliau membuat kemunculan filem cetera sulungnya menerusi filem Goodbye Boys lakonan Razif Hashim dan Nas-T arahan Bernard Chauly, yang mana beliau memegang watak sebagai Lara. Dua tahun kemudian, pada 2008, namanya mula menjadi perhatian ramai apabila beliau melakonkan watak sebagai Maya menerusi filem romantik yang juga filem kedua lakonannya, I'm Not Single arahan Pierre Andre lakonan bersama Farid Kamil, Awal Ashaari dan Intan Ladyana, yang menandakan gandingan pertamaya bersama Farid, filem ini melayakkan beliau menerima anugerah Pelakon Harapan Wanita di Festival Filem Malaysia ke-22 pada 2009. Lisa berlakon bersama Remy Ishak dalam siri drama romantik Obsesi arahan Murali Abdullah yang disiarkan di TV3 pada 5 November hingga 28 Disember 2008. Lisa menjayakan watak utama sebagai Suriati yang merupakan isteri kedua Tengku Azizudin (Remy) yang telah kematian isteri.
Lisa membintangi telefilem pertama lakonannya, Ponti Anak Remaja bersama pelakon utamanya, Liyana Jasmay yang memulakan tayangan perdana di Astro Ria pada 23 Mac 2009. Pada 22 April, beliau berlakon bersama Yana Samsudin dan Rozita Che Wan sebagai pelakon utama untuk drama 3 Janda yang bersiaran di Astro Prima, Lisa memegang watak utama sebagai seorang janda yang bernama Intan. Beliau menjayakan watak wanita misteri bernama Mustika Sudirman dalam filem seram komedi arahan Idham, Jangan Pandang Belakang Congkak lakonan Shaheizy Sam, Lan Pet Pet dan Cat Farish yang ditayangkan pada 4 Jun. Beliau kemudiannya menghidupkan watak antagonis bernama Kamsah dalam filem aksi permotoran V3 Samseng Jalanan; dikeluarkan pada 11 Mac 2010, filem ini merupakan arahan sulung Farid Kamil dengan lakonlayar oleh Farid dan Soffi Jikan. Lisa berkata mengenai wataknya: "Pada mulanya Farid ingin menggunakan nama Melor kepada watak saya. Dengan sekali gurauan dalam corong telefon, terkeluar nama Kamsah daripada mulut saya tanpa disangka." Bagi menghidupkan watak Kamsah, beliau diminta oleh Farid untuk menghisap rokok bagi menyesuaikan imej Kamsah yang tidak banyak bercakap. Beliau dan Farid sekali lagi bergandingan menerusi filem Semerah Cinta Stilleto arahan Ahmad Idham. Di samping itu, Lisa berpasangan bersama bekas penyanyi kumpulan Ruffedge, Syed Hussein menerusi drama Adamaya arahan Mohd Feroz Abdul Kader dan ditulis oleh Zarihah Hassan yang bersiaran di Slot Akasia TV3 pada 6 April 2010, drama ini turut dibintangi oleh Allahyarham Faizal Yusup yang meninggal dunia pada sambutan Tahun Baru 2011, Lisa melakonkan watak sebagai Maya, seorang pelajar tahun kedua dalam bidang insurans di sebuah universiti terkemuka. Seterunya, beliau menyertai barisan pelakon utama filem aksi komedi adiwira arahan Azizi "Chunk" Adnan, Kapoww terbitan Tayangan Unggul, Lisa melakonkan watak protagonis, Siti Nurhasnita, dan menyaksikan gandingan pertamanya bersama Zizan Raja Lawak.
Pada 7 Oktober 2010, Lisa kembali menjayakan watak Mustika Sudirman dalam kesinambungan filem Jangan Pandang Belakang Congkak, Jangan Pandang Belakang Congkak 2 yang masih mengekalkan barisan pelakon asalnya kecuali Shaheizy Sam. Beliau ditawarkan membintangi filem Zoo arahan Azhari Zain yang mengangkat tema hidupan liar, Lisa melakonkan watak sebagai Shila, seorang penjaga zoo. Penggambaran filem ini sebahagiannya dijalankan di Zoo Negara, salah satu muzium haiwan yang terkemuka di Malaysia. Beliau kemudian berlakon bersama Razali Hussein dalam telefilem khas sempena Ramadan yang bertajuk Azan yang disiarkan di TV1, Lisa membawakan watak sebagai Rosa, seorang gadis yang berasal dari keluarga berada yang mengalami trauma setelah terlibat dalam nahas jalan raya. Pada 20 Oktober 2010, beliau memenangi anugerah Pelakon Wanita Terbaik di Festival Filem Malaysia ke-23 menerusi filem Lagenda Budak Setan arahan Sharad Sharan. Kedua-duanya adalah filem gandingan beliau dan Farid.
Beliau kembali ke bidang pengacaraan selepas hampir tiga tahun, Lisa bersama Marion Caunter, Sarah Lian dan Cheryl Samad mengacarakan program sukan 13 episod MyEG Extra Time Bring It! di saluran ESPN. Seterusnya, beliau bersama Awal Ashaari mengacarakan rancangan Mari Menari di Astro Ria.
Kampung China, Machang
Poskod
Poskod yang digunakan di Kampung China, Machang, Kelantan adalah 18500.
Gennaro Gattuso
Kerjaya antarabangsa
Pada 19 November 2008, beliau melakukan kemunculan pertamanya sebagai kapten pasukan Itali dengan mengambil sarung lengan kapten Fabio Cannavaro selepas Cannavaro bergerak ke bangku simpanan pada minit ke-61 ketika perlawanan persahabatan menentang Greece. Walaupun Gattuso mengalami kecederaan lutut serius, jurulatih Marcelo Lippi tetap memasukkan beliau ke dalam skuad Piala Konfederasi 2009 dan menyaksikan Itali terpaksa pulang awal selepas tersingkir pada pusingan pertama kejohanan.
Lisa Surihani
1997–2011: Permulaan kerjaya dan puncak populariti
Selain itu, Lisa melakonkan watak antagonis Mila Amylia Rashdan dalam filem drama romantik Ombak Rindu arahan Osman Ali yang diadaptasi daripada novel 2002 dengan judul sama karya Fauziah Ashari, filem yang ditayangkan pada 1 Disember 2011 turut dibintangi oleh Maya Karin, Aaron Aziz dan Bront Palarae ini merupakan kejayaan komersial dan mendapat sambutan, meraih kutipan tayangan tertinggi sebanyak RM10.90 juta di belakang filem KL Gangster arahan Syamsul Yusof yang meraih kutipan RM11.74 juta. . Menerusi filem box office ini Lisa meraih gelaran Pelakon Pembantu Wanita Terbaik Anugerah Skrin 2012 serta dicalonkan buat kali kedua dalam kategori  Pelakon Pembantu Wanita Terbaik Festival Filem Malaysia. Pada 29 Disember 2011, Lisa berlakon dalam filem terakhirnya bersama Metrowealth Pictures, Papa I Love You arahan Hashim Rejab, lakonan bersama Zalif Sidek dan Mia Sara Nasuha, bagaimanapun, filem ini menjadi kegagalan komersial semasa tayangannya di pawagam.
Gennaro Gattuso
Sion
Pada 25 Februari 2013, Gattuso dinamakan sebagai pengurus baru Sion berikutan Víctor Muñoz dilucutkan jawatannya dan seterusnya menjadi pencari bakat muda selepas Sion tewas 4-0 kepada Thun dalam saingan Liga Super Swiss. Pada 27 Februari 2013, Gattuso menyaksikan perlawanan pertamanya sebagai pengurus Sion ketika menentang Lausanne yang berkesudahan anak buahnya membenam Lausanne 2–0 di tempat lawan dalam saingan Piala Swiss Gattuso seterusnya dipecat pada 13 Mei 2013.
Lisa Surihani
2012–2014: Teater Tun Siti Hasmah dan Istanbul Aku Datang!
Pada awal 2012, beliau memegang watak pembantu dalam kesinambungan trilogi filem yang diadaptasi daripada novel dengan judul sama karya Ahadiat Akashah, Lagenda Budak Setan 2: Katerina yang dibintangi oleh Farid Kamil dan Maya Karin. Beliau seterusnya membintangi filem psiko-thriler romantik arahan sulung Syafiq Yusof, SAM: Saya Amat Mencintaimu bersama Shaheizy Sam dan Syamsul Yusof, Lisa melakonkan watak dirinya sendiri sebagai pembantu peribadi dan teman wanita Sam. Filem ini ditayangkan pada 19 Ogos 2012 sempena Hari Raya Aidilfitri, turut dibintangi oleh Neelofa dan Azad Jasmin.
Pada November 2012, Lisa menjayakan peranan sebagai Tun Dr. Siti Hasmah Mohd Ali, isteri kepada Perdana Menteri Malaysia ke-4, Tun Dr. Mahathir Mohamad dalam teater penghargaan Tun Siti Hasmah yang diarahkan oleh Erma Fatima, beliau dilaporkan menggantikan Erra Fazira yang menarik diri daripada projek tersebut kerana kekangan masa dan jadual yang padat. Pelakon lain yang turut menjayakan teater ini termasuk Eja, Esma Daniel dan Nazim Othman. Beliau sekali lagi bekerja di bawah arahan Bernard Chauly menerusi filem Istanbul Aku Datang! terbitan Red Communications, yang mana beliau memegang watak sebagai Dian yang pada asalnya dilakonkan oleh Fazura sebelum menarik diri kerana pertindihan jadual kerjanya. Filem ini turut dibintangi oleh Tomok dan Beto Kusyairy, dan ditayangkan pada 8 Disember 2012, difilemkan di Istanbul, Turki. Persembahannya dalam filem ini melayakkan beliau memenangi Pelakon Wanita Terbaik di Anugerah Lawak Warna 2013 dan menerima pencalonan bagi Pelakon Pembantu Wanita Terbaik di Anugerah Festival Filem Antarabangsa Asia yang julung kali diadakan. Lebih manis lagi, Lisa menyertai senarai aktres hebat yang memenangi gelaran Pelakon Wanita Terbaik Festival Filem Malaysia apabila meraih gelaran keduanya menerusi filem ini pada edisi ke-26.
Pada 11 April 2013, Lisa menjadi tunjang utama bersama Anzalna Nasir, Nasha Aziz dan Adrea Abdullah menerusi drama Maskara arahan Nizam Zakaria terbitan KRU Studios yang bersiaran di TV1; Lisa menjayakan watak utama sebagai Lynn, yang dipaksa kahwin dengan lelaki lebih tua dan terpaksa hidup dengan lelaki yang tidak dicintainya. Ia mengisahkan tentang empat jelitawan—Lynn, Liza, Hani dan Sue yang membentuk satu sistem sokongan sesama mereka dalam berdepan dengan isu keluarga, masalah cinta, persahabatan sehinggalah ke soal rumahtangga.
Gennaro Gattuso
Palermo
Pada Mei 2013, beliau dikaitkan untuk menjawat jawatan sebagai pengurus pasukan Palermo selepas kelab Sicily itu tersingkir ke Serie B. Pada 3 Jun 2013, Maurizio Zamparini mengesahkan beliau telah mengadakan rundingan dengan Gattuso untuk melantik Gattuso sebagai pengurus baru selepas Giuseppe Sannino dipecat. Perlantikan rasmi bermula pada 19 Jun selepas Gattuso melengkapkan pembatalan kontraknya bersama Sion. Gattuso menamakan Luigi Riccio sebagai pembantunya yang pernah bekerja bersama beliau di Sion. Pengalamannya sebagai ketua jurulatih rosanero hanyalah singkat apabila beliau dipecat pada 25 September 2o13 selepas hanya meraih dua kemenangan dalam enam perlawanan pertama menghadapi saingan musim baru.
Lisa Surihani
2012–2014: Teater Tun Siti Hasmah dan Istanbul Aku Datang!
Lisa meminjamkan suaranya bagi watak Smurfette dalam alihsuara versi bahasa Melayu bagi filem animasi Amerika Syarikat 2011, The Smurfs untuk siaran di HBO Asia pada 22 Jun 2013.
Satu-satunya filem lakonan Lisa dalam tahun yang sama ialah filem Ular arahan Jason Chong, yang menyaksikan pertama kali beliau berlakon bersama suaminya, Yusry KRU. Pada tahun yang sama, beliau membintangi telefilem Mama Mama Mia lakonan bersama Hanis Zalikha yang disiarkan di Astro Ria pada 30 Mei 2013. Pada 2014, Lisa menjadi rakyat Malaysia pertama yang akan muncul di E! News Asia Special bersama pengacaranya Marion Caunter, menjadikan beliau ikon dan pemimpin dalam budaya pop. Rancangan ini membawa penonton dan peminat setia Lisa menyelami apa yang tidak pernah dilihat sebelum ini di dalam kehidupan beliau, menampilkan temubual bersama suaminya, Yusry, keluarga, kawan rapat serta mereka yang rapat dengannya, ia disiarkan di saluran E! Asia pada 13 April 2014. Lisa menyertai artis serantau lain seperti Jay Park dari Korea Selatan, Aaron Aziz dari Singapura, dan Anne Curtis dari Filipina.
Gennaro Gattuso
Crete
Pada 5 Jun 2014, Gattuso telah dilantik menjadi pengurus untuk kelab dari Liga Super Greece, OFI Crete.
Lisa Surihani
2012–2014: Teater Tun Siti Hasmah dan Istanbul Aku Datang!
Juga pada tahun yang sama, Lisa melangkah ke bidang muzik buat pertama kalinya apabila beliau merakamkan lagu bersama suami menerusi lagu duet sulung mereka, "Kekasih Abadi" yang mana sisi romantis mereka diluahkan dalam seni dimana mereka telah mengabadikan kisah cinta yang berjanji untuk sehidup semati di dalam lagu ini. Lagu tersebut juga digunakan sebagai lagu tema bagi sebuah program travelog Pasport Cinta Yusry-Lisa, siri sebanyak 13 episod ini mula bersiaran di TV2 pada Mac dan diinspirasikan dengan konsep percutian bulan madu Yusry dan Lisa menampilkan mereka pasangan suami isteri yang mengembara ke seluruh negeri di Malaysia, dimana penonton berpeluang melihat perbezaan perwatakan Yusry dan Lisa dalam merancang percutian bajet mereka. Pada 8 Januari, lagu "Kekasih Abadi" dimuatnaik di YouTube rasmi KRU Music. Selain itu, beliau turut meminjamkan suaranya bagi watak Lucy dalam versi bahasa Melayu bagi filem animasi Hollywood 2013, Despicable Me 2 untuk siaran di HBO Asia, turut meminjamkan suara untuk filem itu ialah Harith Iskander sebagai Gru dan Nelydia Senrose sebagai Margo.
Beliau diberi kepercayaan oleh HBO Asia sebagai pengacara untuk rancangan HBO Sentral yang memulakan tayangan perdana pada 27 April 2014. Ini menjadikan beliau sebagai selebriti tempatan pertama yang mengacarakan rancangan itu untuk pasaran Asia, HBO Sentral merupakan panduan bulanan baru di HBO (saluran 411) dan HBO HD (saluran 431) yang memberi peluang kepada penonton untuk mengetahui filem-filem Hollywood yang akan disiarkan pada setiap bulan. Untuk musim kedua, beliau digantikan oleh Nabil Ahmad.
Lisa kembali menjayakan watak Ayu dalam trilogi terakhir Lagenda Budak Setan, Lagenda Budak Setan 3: Kasyah - Legenda Berakhir arahan Sharad Sharan. Bersama pelakon berbakat, Fizz Fairuz, beliau membintangi filem seram suspens-thriller arahan Jason Chong, Dendam Orang Mati, Lisa memegang watak utama sebagai Lena yang tersedar dari koma selama dua tahun dan hilang ingatan akibat kemalangan. Ketika menjalani penggambaran filem ini, Lisa mengakui tertekan kerana mengalami sedikit gangguan kerana terbawa-bawa watak Lena yang dilakonkannya. Menurutnya, beliau banyak mengorbankan masanya demi watak Lena lakonannya. Beliau pada mulanya menolak untuk membintangi filem itu. Bagaimanapun, Lisa memberanikan diri menyahut cabaran tersebut atas dorongan dan nasihat agar keluar daripada kepompong lakonan kebiasaannya. Filem beliau seterusnya, Manisnya Cinta di Cappadoccia  arahan Bernard lakonan bersama Fazura dan Shaheizy Sam ditayangkan di pawagam pada 11 Disember 2014. Namun menerusi filem Dendam Orang Mati  melayakkan Lisa menerima pencalonan di Festival Filem Malaysia ke-26 bagi Pelakon Wanita Terbaik, bagaimanapun rezeki tidak memihak kepadanya apabila anugerah itu dimenangi oleh Fazura. Beliau bagaimanapun, tidak dapat memberikan komitmen untuk sebarang promosi Festival Filem Malaysia ke-27 dan hadir pada malam kemuncak kerana beliau sarat mengandung. Pada Oktober 2014, Lisa dilaporkan bakal mengarahkan filemnya sendiri sempena sambutan Hari Wanita Antarabangsa dan bakal menduduki kerusi pengarah untuk projek 'Ikal Mayang' ketiga dijadual untuk tayangan pada 8 Mac 2015. Walau bagaimanapun, senarai barisan pelakon yang terlibat masih belum didedahkan oleh pihak penganjur yang ingin merahsiakan perkara ini pada masa itu. Pada bulan yang sama, beliau bersama Tony Eusoff dan Nadia Aqilah mengambil bahagian dalam pementasan ketiga bagi teater muzikal P. Ramlee the Musical arahan Adlin Aman Ramlie dan Zahim Albakri yang diadakan di Istana Budaya pada 3 hingga 12 Oktober di mana Lisa melakonkan watak sebagai Junaidah Haris.
Pada 1 November 2014, Lisa memenangi anugerah Pelakon Wanita Terbaik di Festival Filem Malaysia ke-26 (FFM26) menerusi watak lakonannya sebagai Dian dalam filem Istanbul Aku Datang arahan Bernard Chauly, beliau menewaskan saingan terdekatnya seperti Diana Danielle (Sembunyi), Ummi Nazeera (Penanggal), Sharifah Amani (Psiko Pencuri Hati) dan Kalpana Sundraju (Dhusrajanam).
2015–2020: Suamiku Encik Perfect 10, Cicakman 3 dan terus aktif berlakon
Lisa memulakan lembaran 2015 dengan filem terbaru lakonannya, Suamiku Encik Perfect 10 yang sekali lagi memperlihatkan beliau berimej muslimah sekaligus menggandingkannya bersama Aaron Aziz buat kali kedua. Kali terakhir mereka Lisa dan Aaron berlakon bersama ialah pada 2011 menerusi filem Ombak Rindu arahan Osman Ali. Dalam filem arahan Mohd Feroz Abdul Kader ini, Lisa melakonkan watak Aleeya Azmeen, seorang pelajar yang terpaksa berlakon sebagai pasangan suami isteri dengan Zarief Daniel selama seminggu di Malaysia selepas memgandungkan anak bersama teman lelakinya. Seterusnya, Lisa muncul dalam filem lakonannya bersama Zizan Razak, Cicakman 3 arahan suaminya Yusry KRU dan arahan bersama oleh Ghaz Abu Bakar, menemui penonton di pawagam pada 12 Mac 2015, beliau menggantikan Fasha Sandha yang berlakon dalam dua filem terdahulu, dan memegang watak sebagai Linda, isteri kepada Man/Cicakman.
Selepas Suamiku Encik Perfect 10 dan Cicakman 3, Lisa muncul pula menerusi filem muzikal arahan Osman Ali bertajuk Sinaran yang menggabungkan tiga negara, Malaysia, Singapura dan Indonesia. Filem yang dinamakan sempena lagu nyanyian Sheila Majid dengan judul sama ini ditayangkan pada 26 November 2015 turut dibintangi oleh Izara Aishah, pelakon Singapura Syarif dari kumpulan Sleeq dan pelakon Indonesia, Evan Sanders, dalam filem ini, Lisa melakonkan watak Shila, pelajar baharu kolej yang belajar mengenai cabaran dalam menjalani kehidupan dan dalam perhubungan cinta. Filem ini merupakan filem kedua Lisa di bawah arahan Osman selepas Ombak Rindu dan ia juga memerlukan beliau belajar menari.
Gennaro Gattuso
Crete
Pada 26 Oktober 2014 Gattuso berhasrat untuk meletak jawatan sebagai ketua jurulatih Crete selepas tewas 3-2 di laman sendiri kepada pasukan Asteras Tripoli. Beliau memetik masalah kewangan kelab sebagai salah satu sebab utama beliau membuat keputusan begitu. Walau bagaimanapun pada hari seterusnya, beliau membuat keputusan untuk kekal selepas dipujuk oleh peminat-peminat dan kakitangan kelab untuk tidak pergi. Pada 30 Disember 2014, Gattuso secara rasminya meletak jawatan sebagai pengurus Crete akibat masalah kewangan kelab.
Lisa Surihani
2015–2020: Suamiku Encik Perfect 10, Cicakman 3 dan terus aktif berlakon
Pada April 2016, beliau bersama suami, Yusry mengacarakan rancangan e-bu Babypedia di Astro Ria, sebuah rancangan yang menyingkap perjalanan saat manis Lisa dan Yusry bergelar ibu dan bapa dan mengupas kebenaran yang terselindung disebalik tradisi yang terdapat di seluruh dunia. Pada majlis pelancaran e-bu Babypedia, Lisa dan Yusry tidak berhasrat memberi hak eksklusif kepada mana-mana stesen televisyen termasuk Astro untuk mendedahkan gambar anak sulung mereka Yahaira Leanne.
Vineuil, Indre
Vineuil ialah komun di jabatan Indre di Centre di tengah Perancis.
Pekan Ladang Geddes
Pekan Ladang Geddes merupakan pecahan kawasan pentadbiran bagi Negeri Sembilan.
Negeri Sembilan dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).
Lisa Surihani
2015–2020: Suamiku Encik Perfect 10, Cicakman 3 dan terus aktif berlakon
Pada 14 Mei 2016, Lisa membintangi bersama pelakon senior Didie Alias dan aktor yang sedang meningkat naik, Syafiq Kyle dalam telefilem berjudul Syahadah Yang Hilang arahan Ghaz Abu Bakar yang berkisarkan mengenai seorang wanita tua yang merupakan bekas penari istana yang membela saka. Ia bersiaran menerusi slot Karya 12 di Astro Citra. Beliau meneruskan rentetan kerjasama dengan Bernard menerusi telefilem Kontena Ana yang memulakan tayangan perdana menerusi slot Citra Exclusive di Astro Citra dan Astro Mustika HD pada 12 Ogos 2017, berlatarbelakangkan tahun 2001 di Miri, Sarawak, di mana perceraian melalui SMS berlaku kepada Ana dan dia bertekad untuk membetulkan keadaan. Ini menjadikan Lisa satu-satunya pelakon telefilem ini, yang mana beliau turut mengolah jalan cerita (boleh dirujuk menerusi kredit telefilem ini). Beliau bersama suaminya mengacarakan e-bu Babypedia musim kedua.
Lisa dan suaminya, Yusry berangkat ke Sepanyol bagi menjalani penggambaran muzik video "Abang Nak Tegur" nyanyian usahawan kosmetik Aliff Syukri Kamarzaman dan Nur Sajat. Muzik video ini mendandakan percubaan sulung Lisa di belakang tabir sebagai kru penerbitan, yang mana beliau berkhidmat sebagai Pembantu Penerbitan dan Pembantu Pengarah Kedua. Pada Mac 2018, Lisa dan suami menjadi tetamu jemputan rancangan terbitan ntv7 Kata Serasi, yang dihoskan oleh Diana Danielle dan Nazrudin Rahman.
Lisa berlakon dalam drama Jibril arahan Megat Shahrizal yang diterbitkan untuk platform digital oleh Viu dengan kerjasama Media Prima Berhad; memegang watak sebagai Mona. Pelakon lain yang terlibat termasuk Tony Eusoff, Aeril Zafrel, Zahiril Adzim dan Sangeeta Krishnasamy.
Beliau merupakan salah seorang pelakon utama telefilem Geng yang ditayangkan di Astro First Eksklusif, memegang watak sebagai Mariam. Ia turut dibintagi oleh Nadiya Nisaa dan Sherry Alhadad dan menjadi lakonan terakhir beliau sebelum berhijab. Lisa kemudian menjadi pengacara rancangan Tanya Doktor bersama Dr. Say Shazril.
Pada tahun 2020, Lisa muncul dalam telefilem 6 Hari yang menjalani penggambaran semasa Perintah Kawalan Pergerakan (PKP) berikutan penularan pandemik COVID-19 di Malaysia. Ia turut dibintangi oleh Neelofa dan Aaron Aziz. Telefilem ini memulakan tayangan perdana di Astro Citra pada 13 Jun 2020.
Kehidupan peribadi
Lisa Surihani dan bekas penyanyi kumpulan KRU, Yusry Abd Halim mengakhiri perhubungan cinta mereka dengan majlis perkahwinan yang berlangsung selepas solat Asar pada 23 Februari 2012 di Masjid Tuanku Mizan, Putrajaya dan Majlis Resepsi berlangsung di Pusat Konvensyen Antarabangsa Putrajaya (PICC) pada 26 Februari. Sebelum ini mereka mengadakan sidang akhbar perkahwinan mereka di Marriott Hotel & Spa, Putrajaya. Mereka tidak bertunang sebaliknya terus bernikah pada 23 Februari. Lisa dan Yusry sebelum ini dilaporkan enggan menjadikan hubungan mereka seumpama cinta monyet sebaliknya mahu hubungan yang lebih matang. Sebuah dokumentari eksklusif sebanyak dua episod mengenai kisah cinta pasangan itu sejak dari awal perkenalan sehingga perkahwinan telah disiarkan secara eksklusif di Astro Ria paad 25 Februari 2012.
Turut hadir ialah ibu bapa Yusry, Abdul Halim Kamal dan Zarina Abdul Wahab Fenner serta abang sulung, Norman Abd Halim serta ibu Lisa, Siti Amira Ahmad. Lisa dan Yusry menyambut kedatangan cahaya mata sulung mereka, Yahaira Leanne yang dilahirkan pada 15 September 2015,  pada tahun berikutnya, beliau hamil anak kedua. Pada 23 April 2018, beliau melahirkan anak keduanya, seorang bayi lelaki kira-kira jam 7.10 pagi dan berada dalam keadaan sihat serta stabil dan ditempatkan di wad Pusat Perubatan Pantai, Bangsar. Pada 1 Mei, pasangan ini menamakan cahayamata kedua mereka sebagai Yusof Leonne sempena majlis tahnik bayi kedua mereka.
Bapa Lisa, Mohamed Mahbob meninggal dunia pada 31 Oktober 2008 akibat kanser paru-paru, meninggalkan beliau dan adik-beradiknya di bawah jagaan ibunya. Beliau ialah peminat setia KRU dan pernah menjadi penari latar kumpulan ini.
Pada 11 Januari 2013, Lisa mengalami kerugian sejumlah RM50,000 selepas kad ATM miliknya disalahgunakan oleh individu tidak bertanggungjawab. Berkutan kes tersebut, beliau dan ibunya, Siti Amirah membuat laporan polis berkenaan kehilangan wang dari akaun banknya. Beliau merujuk kepada pihak bank dan dimaklumkan kad ATM beliau tidak boleh digunakan lagi kerana telah disalah guna oleh individu lain tanpa pengetahuannya. Kejadian yang berlaku pada Jumaat jam 10.30 pagi apabila ibu Lisa ingin mengeluarkan sejumlah wang di mesin ATM di sebuah bank di Seksyen 9, Bandar Baru Bangi dan mendapati duit yang disimpan sudah tiada dalam akaun. Lisa kemudian menyatakan rasa bersyukur apabila pihak polis berjaya menahan seorang kakitangan bank wanita yang menceroboh akaunnya sehingga mengakibatkan kehilangan wang berjumlah RM50,000 dan memberinya pengajaran untuknya lebih berhati-hati pada masa depan.
Pada Jun 2019, Lisa mengumumkan telah bertudung selepas pulang dari mengerjakan umrah di Mekah, Arab Saudi. Beliau telah memuat naik beberapa keping gambarnya ketika berada di sebuah acara di laman Instagramnya. Menurut Lisa dalam temuramah bersama Astro Awani, keputusan beliau untuk bertudung bukan atas nasihat Yusry, namun masih berusaha untuk mencari hidayah dan keputusan memakai hijab bukan perkara mudah.
Pada 15 Jun 2021, Lisa dikurniakan anak ketiga, iaitu anak lelaki keduanya yang dilahirkan sempena hari lahir suaminya, Yusry yang ke-48.
Di dalam media
Lisa dikenali sebagai seorang pelakon yang bebas dari kontroversi, malah beliau diberi jolokan "Malaysia’s Sweetheart" (Buah Hati Rakyat Malaysia) oleh media tempatan. Berdasarkan dari satu ulasan oleh Mohd Al-Qayum Azizi dari mSTAR Online mengenai lakonannya dalam Dendam Orang Mati, beliau berkata: "watak Lena adalah paling terbaik yang pernah dibawa oleh Lisa sepanjang kerjaya lakonannya dan tidak hairan sekirannya beliau merangkul trofi Pelakon Wanita Terbaik selepas ini." Selain penampilan media elektronik, Lisa juga membuat penampilan media cetak sebagai penghias muka depan untuk beberapa majalah termasuk Mingguan Wanita, Media Hiburan, InTrend, URTV dan Remaja dan akhbar termasuk Berita Harian, Utusan Malaysia, New Straits Times dan The Star. Sepanjang dua dekad tahun berkecimpung dalam bidang lakonan, Lisa tidak meletakkan dirinya sebagai status primadona atau diva, namun percaya setiap tanggungjawab mempunyai tekanan tertentu.
Filem
thumb|right|250px|Memegang watak sebagai Linda di dalam filem [[Cicakman 3.]]
Kedermawanan dan penajaan
thumb|Lisa (kanan) bersama [[Shaheizy Sam (kiri) sebagai duta WeChat dan Chatime.]]
Populariti massa Lisa Surihani telah memperlihatkan beliau menjadi duta dan jurucakap bagi pelbagai produk termasuk jenama kosmetik antarabangsa Garnier,   jenama minuman buah-buahan Marigold Peel Fresh      serta produk penjagaan pergigian Oral-B dan juga sebagai duta Courts bersama Harith Iskander. Selain itu, beliau juga menjadi duta dan jurucakap untuk pelbagai jenama tempatan dan antarabangsa, antaranya termasuk Lip Ice Sheer Color, Freshlook, WeChat, Rexona dan Sofy BodyFit.
Pada tahun 2012, Lisa ialah antara individu yang telah dipilih menjayakan kempen "Saya Pilih Malaysia" yang dianjurkan oleh Kerajaan Malaysia, selebriti dan tokoh terkemuka yang terlibat termasuk Datuk Siti Nurhaliza, Aizat Amdan, Reshmonu, Soo Wincci dan bekas Perdana Menteri, Tun Dr Mahathir Mohamad. Beliau bersama-sama dengan Fahrin Ahmad menjayakan kempen Shell Eco-marathon Asia 2014 dengan memulakan cabaran memandu selama dua hari di Lembah Klang, dari 15 dan 16 Januari 2014. Beliau ialah antara selebriti yang mengambil bahagian dalam kempen larian amal #AnakAnak Malaysia Walk 2016 yang diadakan pada 14 Ogos 2016 anjuran Star Media Group Berhad dan Ecowood, selain Lisa, selebriti lain yang terlibat termasuk atlet bina badan Sazali Samad, pereka Datuk Jimmy Choo, pelawak Harith Iskander dan pengacara Elaine Daly.
Pada 21 Februari 2017, Lisa telah dilantik sebagai Duta Muhibah bagi Tabung Kecemasan Kanak-Kanak Antarabangsa Pertubuhan Bangsa-Bangsa Bersatu cawangan Malaysia (UNICEF). Peranan ini memperlihatkan beliau mengatasi isu termasuk keganasan terhadap kanak-kanak, buli siber, penderaan/eksploitasi seksual dan keselamatan digital. Ditanya mengenai pemilihannya sebagai duta daru UNICEF Malaysia, beliau berkata: "Saya teruja selepas dipilih men­­­jadi duta kepada orga­nisasi terbesar dunia ini dan sedar ini merupakan satu tanggungjawab berat. Namun, tugas ini tepat pada masanya memandangkan saya juga seorang ibu dan mempunyai pengalaman luas dalam kerja-kerja sukarelawan sebelum ini terutama semasa di alam persekolahan lagi,". Beliau juga merupakan salah seorang duta kempen MPs Against Predators anjuran R.AGE bagi menangani isu berkaitan penderaan seksual kanak-kanak. Beliau bersama Harith Iskander, Fahrin Ahmad dan Hunny Madu mempromosikan seminar kesedaran jenayah seksual kanak-kanak “Hentikan!!” yang diadakan pada Mac.
Pada 2 April 2018, R.AGE dan SP Setia telah melantik Lisa sebagai duta kempen #StandTogether National Kindness Week yang bertujuan bagi membendung gejala buli di sekolah, dengan 300 sekolah mengambil bahagian. Pada Julai 2018, Lisa bersama selebriti tempatan termasuk Farahdhiya dan Wany Hasrita berkongsi rasa sedih terhadap peristiwa yang menimpa kanak-kanak, Adam Rayqal yang dilaporkan hilang diculik sebelum dijumpai mati di rumah pengasuhnya di Kampung Nakhoda, Batu Caves, Selangor.
Beliau menyertai kursus selama dua hari bersama CyberSecurity Malaysia dan menerima sijil Certified Information Security Awareness Manager (CISAM) pada Ogos 2018 bagi membantu ibu bapa muda dan memberikan pemahaman mengenai penggunaan gajet di kalangan kanak-kanak.
Wanagiri Kauh
Wanagiri Kauh merupakan sebuah desa/kelurahan yang terletak dalam (daerah) kecamatan Selemadeg, Kabupaten Tabanan, Wilayah Bali, Indonesia.
Poskod
Poskod yang digunakan di Wanagiri Kauh adalah 82162. Terdapat 10 buah desa/kelurahan di dalam daerah kecamatan Selemadeg.
Lisa Surihani
Anugerah dan pencalonan
Sejak 2008, Lisa Surihani telah meraih 3 trofi Festival Filem Malaysia di mana beliau memenangi kategori Pelakon Harapan Wanita Terbaik di Festival Filem Malaysia ke-21 menerusi filem I'm Not Single dan Pelakon Wanita Terbaik menerusi filem Lagenda Budak Setan pada 2010 dan Istanbul Aku Datang pada 2014.
Di Anugerah Bintang Popular Berita Harian 2010, beliau memenangi Pelakon Filem Wanita Popular, menewaskan Diana Danielle, Liyana Jasmay, Scha Al-Yahya dan Maya Karin. Beliau menerima anugerah Persembahan Komedi Terbaik (Filem) di Anugerah Lawak Warna 2013 menerusi hasil kerjanya dalam filem Istanbul Aku Datang. Selain itu, beliau juga menerima pencalonan Pelakon Wanita Terbaik di Anugerah dan Festival Filem Antarabangsa ASEAN 2013 menerusi filem sama, namun dimenangi oleh pelakon Filipina, Alessandra de Rossi. Pada tahun 2014, beliau menerima pencalonan di Anugerah Nickelodeon Kids' Choice bagi kategori Favourite Asian Act, tetapi tewas di tangan penyanyi Hong Kong, G.E.M.
Gennaro Gattuso
Crete
Pada Januari 2015, beliau memohon untuk mengisi jawatan kekosongan ketua jurulatih untuk pasukan Scotland, Hamilton Academical selepas pemergian Alex Neil.
Pisa
Gattuso telah dilantik menjadi pengurus kelab Lega Pro, Pisa pada 20 Ogos 2015. Pada 12 Jun 2016, beliau membimbing Pisa ke promosi Serie B selepas mengetepikan Foggia 5–3 pada agregat dalam final play-off promosi Lega Pro. Walau bagaimanapun pada 31 Julai, beliau secara mengejut meninggalkan Pisa. Sebulan selepas meninggalkan kelab, beliau membuat keputusan untuk sertai semula Pisa sebagai ketua jurulatih pasukan itu.
Kontroversi
Dalam satu perlawanan peringkat kumpulan Liga Juara-Juara Eropah menentang Ajax pada September 2003, beliau telah dibuang padang pada masa kecederaan lewat permainan kerana menampar penyerang Ajax, Zlatan Ibrahimović. Sikap baran Gattuso dilihat seterusnya pada Disember 2005 pada perlawanan menentang Schalke 04 dalam Liga Juara-Juara, Gattuso dilihat mengejek pemain Schalke, Christian Poulsen sebagai balasan ke atas pemain itu yang bertindak melakukan terjahan keras ke atas Kaká.
Taman Kanak-kanak Permata Bunda, Jalan Raya Tengah
Taman Kanak-kanak Permata Bunda atau nama ringkasnya TK Permata Bunda, merupakan sebuah Taman Kanak-kanak Swasta yang terletak di Jalan Raya Tengah Gg. Pelita Rt 03/09, Jakarta Timur, Indonesia.
Gennaro Gattuso
Kontroversi
Pada 15 Februari 2011, pada perlawanan Liga Juara-Juara antara Milan dan Tottenham Hotspur, Gattuso menolak jurulatih Tottenham Joe Jordan di bahagian leher ketika kekecohan berlaku di tepi padang. Selepas perlawanan tamat dan selepas Gattuso bersalaman dengan pemain-pemain Tottenham, rakaman video menunjukkan beliau sekali lagi bertengkar dengan jurulatih Tottenham sebelum dihalang oleh pemain-pemain di kedua-dua belah pasukan. Menurut laporan akhbar, Jordan menggunakan kenyataan perkauman dengan menyebut Gattuso merupakan seorang "anak haram Itali" dari tepi padang. Pada keesokan harinya, UEFA mengumumkan akan mengenakan hukuman tambahan ke atas Gattuso oleh kerana tindakannya terhadap Jordan pada hari sebelumnya. Gattuso seterusnya digantung lima perlawanan Liga Juara-Juara. Satu perlawanan oleh kerana pengumpulan kad kuning dan empat perlawanan lagi kerana tindakannya terhadap Jordan.
Taman Kanak-kanak Permata Bunda, Jalan Raya Tengah
Taman Kanak-kanak Permata Bunda memiliki kod NPSN 20110097. Pada 2010, TK Permata Bunda memiliki jumlah pelajar yang tidak diketahui.. 2010
Taman Kanak-kanak Permata Ibu
Taman Kanak-kanak Permata Ibu
Mugeni
Mugeni merupakan sebuah komun yang terletak di wilayah Harghita, Romania.
Penyahsulitan
Penyahsulitan atau decryption merupakan algoritma bertentangan dengan penyulitan (enkripsi).
Lihat juga
Decryption
Vranovská Ves
Vranovská Ves merupakan sebuah kampung dan kawasan perbandaran yang terletak di daerah Znojmo, wilayah Moravia Selatan, Republik Czech.
Pekan Serting Tengah
Pekan Serting Tengah merupakan pecahan kawasan pentadbiran bagi Negeri Sembilan.
Negeri Sembilan dibahagikan kepada beberapa buah daerah dan setiap daerah dibahagikan kepada beberapa mukim (subdaerah/subdistrict).
Pentadbiran
Pekan Serting Tengah merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Jempol.
Kampung Sungai Lang, Matang
Kampung Sungai Lang merupakan sebuah kampung yang terletak di Matang, dalam negeri Perak, iaitu sebuah negeri di Malaysia. .
Poskod
Poskod yang digunakan di Kampung Sungai Lang, Matang, Perak ialah 34750.
Penyulitan tak bersimetri
Cara penyulitan tak bersimetri menggunakan dua kekunci, satu yang digunakan untuk penyulitan dan yang lain untuk penyahsulitan. Kriptografi kekunci awam (public key cryptography) menggunakan kekunci awam (public key) yang boleh dihantar secara teks nyata kepada sesiapa yang ingin menghantar maklumat kepada penerima. Kekunci peribadi (private key) akan digunakan untuk menyahsulitkan maklumat tersebut. Pemilikan kekunci awam tidak membolehkan seseorang menyahsulitkan maklumat yang diterima, maka ia selamat.
Lapangan Terbang Tunja
Lapangan Terbang Tunja adalah sebuah lapangan terbang yang terletak di bandar Tunja, Colombia.
Lapangan Terbang Tunja terletak pada kedudukan latitude N05* 32.4830', longtitude W73* 20.6696' pada ketinggian 2724.91 meter dari aras laut..
Boos, Mayen-Koblenz
Boos merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Komsomol'skoe, Kazakhstan
Komsomol'skoe merupakan sebuah kampung dan kawasan perbandaran yang terletak di kawasan Wilayah Aktobe di barat Kazakhstan.
Jam radio
Jam radio atau jam kawalan radio ialah sejenis jam yang disegerakkan dengan strim bit kod masa yang dipancarkan oleh pemancar radio yang bersambung dengan piawaian waktu seperti jam atom. Jam sedemikian boleh disegerakkan dengan masa yang dihantar oleh sebuah pemancar kebangsaan atau setempat, ataupun menggunakan berbilang pemancar seperti Sistem Kedudukan Sejagat. Sistem-sistem sedemikian boleh digunakan untuk mengeset jam komputer atau mana-mana jam untuk dibaca oleh manusia, atau apa jua tujuan yang memerlukan ketepatan waktu.
Pemancar tunggal
Jam radio yang disegerakkan dengan isyarat waktu bumi boleh mencapai ketepatan sekitar 1 milisaat relatif dengan piawaian waktu, sekadar dibatasi oleh ketaktentuan dan keberubahan perambatan radio.
Pemancaran gelombang panjang dan gelombang pendek
Jam radio bergantung pada isyarat waktu stesen radio. Piawaian waktu ini menentukan:
Senarai stesen radio isyarat waktu
Banyak negara lain juga boleh menerima isyarat ini, cuma bergantung pada waktu, keadaan atmosfera, dan gangguan dari binaan-binaan yang menghalang, misalnya: isyarat JJY adakalanya boleh diterima di Australia Barat, Tasmania, dan Amerika Utara Barat Laut Pasifik pada waktu malam. Penerimaan lebih bagus jika jam diletakkan berhampiran tingkap atau bukaan yang menghadap pemancar. Juga adanya lengah transit kira-kira 1 ms untuk setiap 300 km dalam jarak antara penerima dan pemancar.
Penerima jam
Jam radio acap kali dipasarkan sebagai "jam atom", tetapi sebenarnya bukan jam atom. Sebaliknya, jam radio menerima isyarat waktu berkod dari sebuah stesen radio yang menerima maklumat waktu dari sebuah jam atom yang sebetulnya.
<!--===Siaran lain===
-->
Pemancar berbilang
Pelbagai sumber waktu boleh digabungkan untuk menerbitkan sumber penyegerakan waktu yang lebih persis. Demikianlah yang dizahirkan oleh sistem-sistem navigasi satelit seperti Sistem Kedudukan Global (GPS). Sistem-sistem GPS, Galileo dan GLONASS mempunyai jam atiom buatan sesium atau rubidium pada setiap satelit yang berpandukan jam di bumi. Sesetengah unit-unit navigasi ini berfungsi sebagai piawaian waktu tempatan dengan kepersisan kira-kira mikrosaat (µs).
Jam GPS
Kebanyakan jam radio moden menggunakan GPS untuk menyediakan waktu yang lebih tepat daripada yang diperoleh dari stesen radio bumi ini. Jam GPS ini menggabungkan anggaran waktu dari berbilang jam atom satelit dengan anggaran ralat yang diselenggara oleh serangkaian stesen bumi. Disebabkan kesan-kesan yang ada dalam perambatan radio dan rebak lengah ionosfera, pemasaan GPS memerlukan pemurataan sepanjang tempoh berlakunya fenomena ini. Tiada penerima GPS yang mengira masa waktu atau frekuensi secara langsung, sebaliknya GPS digunakan untuk mendisiplin sesuatu pengayun yang berbentuk hablur kuarza dalam penerima navigasi bawahan, pengayun hablur kawalan ketuhar dalam unit khusus, mahupun pengayun atom (rubidium) dalam penerima yang digunakan untuk penyegerakan dalam telekomunikasi. Oleh itu, peranti-peranti ini dikenali sebagai pengayun berdisiplin GPS.
Unit GPS yang bertujuan utama menyukat masa dan bukan navigasi, boleh diset untuk menganggap kedudukan antena adalah tetap; dalam mod ini, peranti akan memuratakan ketetapan kedudukannya supaya selepas kira-kira sehari beroperasi, kedudukannya akan diketahui dalam beberapa meter. Sebaik sahaja kedudukannya dipuratakan, barulah unit GPS dapat menentukan waktu tepat walaupun hanya menerima isyarat dari satu dua satelit. Jam GPS menyediakan waktu persis yang diperlukan untuk sukatan pensinkrofasa gelombang elektrik pada grid elektrik untuk memastikan kesihatan sistem.
Sogny-aux-Moulins
ialah komun di jabatan Marne di timur-laut Perancis.
Teduhan Kasih
Teduhan Kasih ialah sebuah siri drama televisyen Malaysia 2013 arahan Jamal Khan dibintangi oleh Adi Putra, Sherry Ibrahim, dan Nabila Huda. Siri ditayangkan di TV3 menerusi Slot Akasia mulai 15 Mei 2013 menggantikan Sedetik Cinta.
Sinopsis
Teduhan Kasih mengisahkan tentang pasangan Iffa (Sherry Ibrahim) dan Ryzal (Shah Iskandar) yang hangat bercinta dan kemudian membuat keputusan untuk berkahwin, walaupun tidak direstui oleh ibu Ryzal, Puan Suraya. Sejak berkahwin, Iffa dan Ryzal sering bergaduh, adakalanya, wanita itu teruk dipukul oleh suaminya. Kebahagiaan yang diidam oleh Iffa berkecai apabila sahabat baiknya sendiri iaitu Ayu (Nabila Huda) menggoda Ryzal hanya untuk menyakiti Iffa. Ditambah pula, Puan Suraya yang tidak senang melihat perkahwinan mereka sering menabur fitnah terhadap Iffa.
Suatu hari, Iffa pergi ke klinik selepas mengalami pening kepala dan mual. Dia disahkan mengandung. Iffa gembira dengan berita tersebut namun diselubungi dengan rasa serba salah apabila mengenang hubungannya dengan Ryzal. Di dalam takut, dia tetap memberanikan diri untuk berkongsi berita berkenaan sambil berharap suaminya akan berubah. Pada waktu Iffa ingin berterus-terang dengan Ryzal, Ayu muncul di rumah mereka. Pengakuan Ryzal tentang hubungannya dengan Ayu disusuli lafaz cerai talak satu mengejutkan Iffa.
Tanpa hala tuju, Iffa pulang ke rumah ibu tirinya, Maimun selepas dihalau oleh Puan Suraya. Di rumah itulah dia telah diperlaku seperti hamba dan sejarah tersebut bakal berulang di hari mendatang. 9 bulan kemudian, Ayu dan Ryzal berkahwin pada hari Iffa dijangka akan melahirkan anak. Ayu sengaja memilih tarikh tersebut untuk menambah derita Iffa.
Iffa yang panik dan tidak tahan sakit menggagahkan diri keluar rumah bersendirian sebelum berselisih dengan Ehsan (Adi Putra). Atas rasa kasihan, Ehsan menghantar Iffa ke hospital dan menemani wanita tersebut sehingga Iffa melahirkan anak lelaki yang diberi nama Adam Ehsan. Lelaki asing ini melayan Iffa seperti seorang isteri, segala belanja dan keperluan Adam juga dipenuhi dengan ikhlas. Ehsan merupakan seorang CEO di sebuah syarikat, dia mempunyai segalanya termasuklah wanita-wanita cantik namun hidupnya kosong tanpa arah.
Pada waktu ini, Iffa merasa sangat terharu kerana masih ada insan yang sudi membantunya. Ehsan pula merasakan sesuatu yang sangat indah dengan kehadiran Iffa. Dua hari di hospital, jururawat memberitahu Iffa bahawa dia sudah boleh pulang pada hari itu. Iffa menyambut perkhabaran itu dengan serba salah. Pertanyaan di hatinya... di manakah dia hendak pergi? Ehsan kelihatan gelisah pada hari tu.
Ehsan menawarkan tempat tinggal untuk Iffa tetapi tidak memaksa jika Iffa menolak. Bagaikan tiada pilihan lain, Iffa mengangguk setuju. Dengan sifat Ehsan yang romantik, mengambil berat, manja dan kasihkan Adam membuatkan hati Iffa tercuit rasa sayang. Ehsan mengambil keputusan untuk menikahi Iffa demi Adam. Dalam kebahagiaan yang baru hendak dikecapi, sekali lagi Ayu datang untuk meruntuhkan kebahagiaan Iffa. Namun, kali ini Iffa nekad tidak akan berdiam diri dan membiarkan Ayu merampas kebahagiaan yang dimiliki bersama Ehsan.
RC5
thumb|upright|Contoh RC5
RC5 merupakan salah satu contoh penyulitan (encyption)